Užalksniai

Užalksniai (vok. Uszalxnen, nuo 1938 m. Kleinderschau) – buvęs kaimas Rytų Prūsijoje, Pilkalnio apskrityje, dabartinės Kaliningrado srities šiaurės rytinėje dalyje, 10 km į rytus nuo Pilkalnio, Paduodupės krante.

 Istorija 

1785 m. buvo karališkasis valstiečių kaimas su 6 ugniakurais, 1818 m. – valstiečių kaimas su 6 ugniakurais ir 21 gyventoju, 1839 m. – mišrusis kaimas su 8 ugniakurais ir 60 gyventojų. 1723-1818 m. priklausė Įsruties apskrities Diržkiemio valsčiui, 1818-1945 m. – Pilkalnio apskričiai ir 1874 m. įsteigtam Viliūnų valsčiui. Priklausė Viliūnų evangelikų liuteronų parapijai. Katalikai iki 1930 m. priklausė Bildviečių parapijai, vėliau – naujai įkurtai Šilėnų parapijai.Užalksniai, GenWiki vok. Nuo 1928 m. priklausė naujai, iš Užalksnių kaimo ir Diržkiemio dvaro sudarytai Diržkiemio kaimo bendruomenei. Po Antrojo pasaulinio karo išnyko. Nuo 2008 m. buvusio kaimo teritorija priklauso Krasnoznamensko rajono Dobrovolsko kaimo gyvenvietei.

 Gyventojai 

 Šaltiniai 

Kategorija:Pilkalnio apskrities gyvenvietės